સરકારના નવા અભિગમ હેઠળ પેટલાદ તાલુકાના ગામોમાં રાત્રિ-સભાઓ કરી પ્રજાના પ્રશ્નો લેખિત રજૂઆતો નહીં પરંતુ મૌખિક રજૂઆતો દ્વારા પણ સરળ રીતે હલ કરવા અનોખી પહેલ કરી છે. અગાઉ ભૂરાકુઇ ગામે આવી રાત્રિ સભાના સફળ આયોજન બાદ માણેજ ગામે રાત્રિ સભાનું આયોજન કર્યુ હતું. મામલતદાર એચ.ડી.પરીખ, નાયબ મામલતદાર જાડેજા, હસમુખભાઇ મકવાણા ગામના સરપંચ, તલાટી,દૂધ મંડળીના ચેરમેન-સેક્રેટરી સહિતની ઉપસ્થિતિમાં એમ.એસ.ગઢવીએ જણાવ્યું હતું કે, સરકારી યોજનાઓનો લાભ લેવા અને તે માટે જરૂરી ડોક્યુમેન્ટ ક્યાંથી અને કેવી રીતે મેળવવા, મરણ નોંધ, સાચા પેઢીનામા, મહેસુલ ખાતાનો તુમાર ઓછો કરવા વિગેરેની સવિસ્તૃત સમજ આપી હતી. તેમજ સરકારની વિવિધ યોજનાઓનો અમલ કરવા રાજ્યમાં પેટલાદ તાલુકાને પાયલોટ પ્રોજેક્ટમાં (D.B.T.)તરીકે જાહેર કરાયો છે તેનો વધુમાં વધુ લાભ લેવા પ્રજાજનોને જણાવ્યું હતું.